American Heist

American Heist er en amerikansk actionfilm fra 2014 regissert av Sarik Andreasjan. Hovedrollene spilles av Hayden Christensen, Jordana Brewster og Adrien Brody. Filmen hadde premiere under Toronto internasjonale filmfestival i 2014 i september 2014.

Handling 
James skylder livet sitt til sin eldre bror Frankie (spilt av Adrien Brody) som tok på seg alt ansvar for en forbrytelse de hadde vært med på sammen. Samtidig som Frankie sitter i fengsel, forsøkte James å forbedre sitt eget liv. Han klarer å få seg jobb som mekaniker, og begynner et forhold med kjæresten Emily (spilt av Jordana Brewster) men når Frankie blir løslatt, vil han ha med seg James på et nytt ran. Ranet blir planlagt av Frankies medarbeidere Sugar og Ray. Men James er ikke villig til å delta. Han foreslår at Frankie istedenfor burde bli med ham og reise fra byen, og begynne et nytt liv et helt annet sted. Men Frankie har ikke lyst til å bli med på dette, fordi han føler at han står i gjeld til Ray og Sugar som hadde beskyttet ham i fengsel. Frankie antyder at han mest sannsynlig ikke ville ha overlevd fengselet uten dem.

Frankie antyder at Emily kan være i fare hvis James ikke går med på ranet. Spoonie, et femte medlem av gjengen, skal hjelpe dem med å forårsake forskjellige distraksjoner andre steder i byen. De planlegger å få tilgang til et bankhvelv med tilgangskoder som de hadde fått tak i tidligere. Ranet går planlagt frem til et øyenvitne legger merke til Frankie gjennom et vindu, og oppdager James parkert i en bil i nærheten av banken. Hun kontakter myndighetene fra en butikk i nærheten. Dette gjør at de har langt mindre tid på seg enn først planlagt. De oppdager også at Spoonie har stjålet bilen deres og flyktet.

Resten av gjengen blir deretter stående igjen ved banken, samtidig som politiet tar opp posisjoner rundt banken. Samtidig som de sliter med å komme med en ny plan, starter Frankie en skuddveksling med politiet og får en kule i magen. De tar et gissel og kommer seg til en annen bil som de kan flykte med. Men James oppdager at broren hans vurderer å begå selvmord, og Frankie gjør det klart at han ikke orker å havne i fengsel igjen. Under flukten angriper han James, slår ham bevisstløs og kler ham i klærne til et gissel. James gjenvinner bevisstheten akkurat idet Frankie forlater banken sammen med ham forkledd som gissel. En snikskytter fra politiet dreper Frankie på direktesendte nyheter, og James blir plasser i en ambulanse. Men han angriper ambulansepersonalet, og forsøker å komme seg unna på egen hånd.

Skuespillere 
 Hayden Christensen som James Kelly
 Adrien Brody som Frankie Kelly
 Jordana Brewster som Emily
 Akon som Sugar
 Tory Kittles som Ray
 Luis Da Silva Jr. som Spoonie
 Rachel Bilson som et øyenvitne

Referanser

Eksterne lenker 
 

Actionfilmer fra USA
Filmer fra 2014
Engelskspråklige filmer